Silent Hill (videopeli)

**Silent Hill** () on Team Silentin kehittämä ja Konamin julkaisema selviytymiskauhupeli. Peli on julkaistu vuonna  PlayStationille ja se on *[[Silent Hill]]* -pelisarjan ensimmäinen osa. Pelin sanotaan määritelleen selviytymiskauhupelien lajityypin *[[Resident Evil (pelisarja)|Resident Evil]]* -sarjan ohella.

Kesäkuussa 2025 paljastettiin, että Bloober Team tulee tekemään ensimmäisestä *Silent Hillistä* uuden version nykyaikaisille alustoille.

## Pelaaminen

Pelaaja ohjaa Harry Mason -nimistä miestä, joka etsii kadonnutta Cheryl-tytärtään. Peli sijoittuu kuvitteelliseen amerikkalaiseen kaupunkiin nimeltä Silent Hill. Kaupunki on enimmäkseen tyhjillään, mutta siellä on muutamia muita hahmoja. 
 
Peli käyttää 3D-grafiikkaa kauttaaltaan ja kamera on useimmiten päähenkilön takana. Seikkailupelien tapaan pelaajan on tutkittava kaupunkia kauttaaltaan ja kerättävä esineitä ja vihjeitä, joita myöhemmin voi käyttää pulmien ratkaisuun. Pelaajalla on rajallinen määrä ammuksia käytössä. Taskulamppu ja radio ovat aseen ohella merkittäviä selviytymisvälineitä: monet paikat ovat pilkkopimeitä, jolloin taskulamppu auttaa, ja rikkinäinen radio kohisee vihollisen lähestyessä. Vihollisilla on oma tunnusomainen ääni, jonka mukaan voi päätellä mikä vastustaja on.
 
Pelissä on rinnakkainen maailma nimeltä ”Otherworld”, johon maailma vaihtuu toisinaan sireenin äänen edeltämänä. *Silent Hillin* kauhu on luonteeltaan psykologista, jossa pelot ja traumat esiintyvät kammottavissa hirviöissä.

Pelissä on neljä erilaista lopetusta riippuen tiettyjen avainhahmojen pelastamisesta sekä yksi ylimääräinen lopetus, joka voidaan saavuttaa pelaamalla peli uudestaan.

## Juoni
Harry Mason on automatkalla seitsemänvuotiaan adoptiotyttärensä Cherylin kanssa lomailemaan Silent Hilliin. Kaupungin reunalla hän näkee ajoradalla tytön ja yrittäessään väistää hän ajaa kolarin. Herättyään Harry huomaa Cherylin kadonneen, ja että Silent Hill on lähes autio ja sumun peitossa oleva kaupunki, jossa sataa lunta, vaikka ei ole talvi. Tutkiessaan kaupunkin vanhempia alueita ja etsiessään tytärtään, hän kohtaa demonisia olentoja ja huomaa kaupungin välillä muuttuvan sumuisesta ja lumisateisesta paikasta ruosteiseksi, veriseksi ja vesisateiseksi paikaksi nimeltä Otherworld. Hän tapaa Cybil Bennettin, naapurikaupunki Brahmsista kotoisin olevan poliisin, joka itsekin yrittää tutkia kaupungissa tapahtuvia ilmiöitä. Paikallinen kulttijohtaja Dahlia Gillespie antaa Harrylle Flauros-nimisen esineen, jonka hän väittää voivan torjua kaupunkia uhkaavan pimeyden. Kaupungin keskustassa sijaitsevassa Alchemillan sairaalassa hän kohtaa sen kaksi ainoata jäljellä olevaa työntekijää: tohtori Michael Kaufmannin, sairaalan johtajan, sekä Lisa Garlandin, muistinsa menettäneen sairaanhoitajan.

Lisa kertoo, kuinka kaupungissa toimiva kultti harjoitti mustaa magiaa, ja kuinka kaupungin nuoret asukkaat olivat muuttaneet muualle. Kun kaupunkiin oli yritetty rakentaa lomakeskusta, kultin jäsenet olivat vastustaneet sitä, ja kaikki lomakeskuksen suunnittelussa mukana olleet henkilöt olivat salaperäisesti kuolleet. Lomakeskusalueella Harry voi halutessaan pelastaa Kaufmannin yhdeltä hirviöltä, mutta löytää pian sen jälkeen todisteita siitä, että Kaufmann oli vastuussa Silent Hillin paikallisista kasveista tehdyn huumeen, PTV:n, myymisestä. Hän löytää myös pullon, jossa Kaufmann säilytti demoneiden karkottamiseen käytettävää aglaophotis-nimistä nestettä, mutta Kaufmann ottaa pullon takaisin itselleen. Lisäksi Harry tajuaa, että sumuisen kaupungin ajoittainen muuttuminen Otherworldiksi sekä hirviöiden ilmestyminen ovat seurausta erään henkilön painajaisten ilmestymistä todellisuuteen. Dahlia kertoo Harryn tiellä aiemmin kohtaaman tytön olevan vastuussa tapahtumista ja käskee tätä etsimään hänet. Harry voi myös joko pelastaa tai ampua yliluonnollisen loisen riivaamaksi joutuneen Cybilin. Harryn on joko tapettava Cybil, tai karkotettava loinen hänestä sairaalasta löydetyllä aglaophotiksella. Kun Harry lopulta kohtaa tytön, Flauros aktivoituu ja pysäyttää tytön psykokineettiset voimat. Dahlia ilmestyy paikalle ja paljastaa manipuloineensa Harryn auttamaan häntä tytön nappaamisessa. Tyttö paljastuu Alessa Gillespien, Dahlian tyttären, ilmentymäksi. Ja juuri Alessan painajaiset olivat vastuussa Otherworldin ja hirviöiden ilmestymisestä.

Harry herää sairaalassa ja kohtaa jälleen Lisan, joka saa selville olevansa oikeasti ”sama” kuin sairaalan epäkuolleiksi muuttuneet työntekijät. Hänen vartalostaan alkaa vuotaa verta, ja paettuaan Harry löytää Lisan päiväkirjan, joka paljastaa Lisan hoitaneen salaa Alessaa kultin käskemänä ja Kaufmannin tehneen hänestä huumeriippuvaisen. Lopulta Harry löytää Dahlian paikasta, jossa tämä piti vankinaan Alessan ilmentymää sekä myös Alessan poltettua fyysistä ruumista. Dahlia paljastaa aikoneensa pakottaa Alessan, vastoin tytön omaa tahtoa, synnyttämään rituaalin kautta kultin jumalanaan palvoman olennon fyysiseen olomuotoon. Alessasta oli tullut kuolematon, mutta hän oli saanut rituaalista pahoja palovammoja ja hänen sielunsa jakaantui kahtia. Toisesta puolikkaasta oli tullut vauva, jonka Harry ja hänen vaimonsa olivat adoptoineet ja nimenneet Cheryliksi. Dahlia oli loitsullaan houkutellut Cherylin takaisin, ja nyt kun Alessa ja Cheryl olivat yhdistyneet takaisin, jumalana palvottu olento riivaa Alessan, joka muuttuu Incubatoriksi.

Pelissä on viisi erilaista lopetusta:
*Pelin surullisessa lopetuksessa, eli "Bad", pelaaja on jättänyt Kaufmannin pelastamatta ja tappanut riivatun Cybilin. Incubator surmaa Dahlian ja Harry pysäyttää Incubatorin, minkä jälkeen Cherylin ääni kiittää vapauttamisestaan. Harry on surun murtama tyttärensä menetyksestä, mutta tämän jälkeen hänen ruumiinsa nähdään hänen kolaroineessa autossaan, vihjaillen kaiken olleen vain Harryn näkemä uni ennen kuolemaa. 
*Pelin "Bad +" -lopetuksessa, pelaaja on jättänyt Kaufmannin pelastamatta mutta pelastanut Cybilin. Harry ja Cybil pakenevat Incubatorin tuhoutumisen jälkeen.
*Pelin onnellisessa lopetuksessa, eli "Good", pelaaja on pelastanut Kaufmannin mutta tappanut riivatun Cybilin. Kaufmann kääntyy Dahliaa vastaan ja vaatii kaupungin palauttamista entiselleen. Hän karkottaa olennon Alessasta aglaophotiksella ja Incubukseksi muuttunut olento surmaa Dahlian. Harry pysäyttää Incubuksen, ja Alessa ojentaa Harrylle vauvan, joka on hänen ja Cherylin reinkarnaatio. Harry pakenee vauva mukanaan tuhoutuvasta painajaismaailmasta, Lisan estäessä Kaufmannia pakenemasta Harryn mukana. Tämä lopetus toimii oleellisena osana *[[Silent Hill 3]]* -pelin juonijatkumoa.
*Pelin "Good +" -lopetuksessa, pelaaja on pelastanut sekä Kaufmannin että Cybilin. Harry ja Cybil pakenevat yhdessä vauvan kanssa.
*Pelin vitsikkäässä "UFO"-lopetuksessa, Harry tulee kutsuneeksi paikalle avaruusolentoja, jotka sieppaavat hänet. Tämän lopetuksen saavuttamiseksi, Harryn on löydettävä "kanavointikivi" () ja käytettävä sitä tietyissä paikoissa.

## Ääninäyttelijät

## Kehitys
Pelimaailmassa sumu auttoi piilottamaan rajoittuneen piirtoetäisyyden ensimmäisen PlayStationin kanssa sallien suhteellisen suuret ympäristöt. Visuaalisesta ilmeestä ja tyylistä vastasivat Masahiro Ito, Masashi Tsuboyama ja käsikirjoittaja Hiroyuki Owaku. Sumusta tuli sittemmin osa sarjan visuaalista ilmettä.

Pelin kehittänyt ryhmä koostui Konamin henkilöistä, joiden katsottiin ”epäonnistuneen” muissa Konamin projekteissa. Osa ryhmästä suunniteli lähtemistä yhtiöstä ennen pelin menestystä. Ryhmä tuli tunnetuksi nimellä Team Silent. Pelin ohjasi Keiichiro Toyama, joka lähti yhtiöstä ja kehitti *[[Siren (pelisarja)|Siren]]*-kauhupelien sarjan. Säveltäjä Akira Yamaoka vastasi tuottamisesta myöhemmissä *Silent Hill* -peleissä.

## Musiikki
Pelissä on Akira Yamaokan musiikkia, joka myös kertoo missä suunnassa vihollinen on. Pelin soundtrack julkaistiin vuonna 1999.

## Vastaanotto
GameSpot antoi pelille arvosanaksi 8,2/10 arvostelussaan. Peli on saanut IGN:n arvostelussa arvosanaksi 9/10.
Metacritic-kerääjäsivustolla pelillä on 86/100 pistettä.

## Uusintajulkaisut
Peli on julkaistu uudelleen remasteroituna *Silent Hill Collection* -kokoelmassa. Vaikeutena uudelleenjulkaisussa oli, että Konamin lähdekoodit eivät olleet pelin lopullisesta julkaisuversiosta. Uudelleenjulkaisua varten oli ratkottava sekä siirtämisestä seuranneita ohjelmointivirheitä, että alkuperäisten kehittäjien jo ennen julkaisua korjaamia virheitä. Pelin fanit kritisoivat uudelleenjulkaisua hidastumisesta ja suttuisista tekstuureista, mutta kehittäjät ovat työstäneet ladattavia päivityksiä peliin.

Vuonna 2009 julkaistu *[[Silent Hill: Shattered Memories]]* on ensimmäisen *Silent Hill* -pelin uudelleenkerronta.

## Muu media
Pelin pohjalta on julkaistu vuonna 2006 elokuvasovitus *[[Silent Hill (elokuva)|Silent Hill]]*.

## Lähteet

## Aiheesta muualla
* 
* 
*